Jon Ander Albisu

Jon Ander Albisu Albizu,Abizenak horrela idaztea, euskal herritar horren aukera pertsonala da. Izan ere, Euskaltzaindiak, euskara baturako, Albitsu eta Albitsu edo Albitzu onartu ditu, hurrenez hurren, deitura horien grafiatzat. Ikus Euskal Onomastikaren Datutegia. pilota arloan Albisu deituraz ezaguna (Ataun, Gipuzkoa, 1990eko maiatzaren 6a) esku huskako pilotari profesionala da. Atzelari jokatzen du. 2010eko uztailean bilakatu zen profesional, Asegarcerekin.Asegarce enpresako fitxa Oso indartsu jotzen du pilota bi eskuekin; 2010eko hamarkadan, Albisurena zen kolpe ikusgarrienetakoa. Dohain handiak ditu buruz buru nahiz binaka jokatzeko: kantxan ondo mugitzen da, airez ederki moldatzen da, egurra ematen du,«Jon Ander Albisu eta Aritz Lasa: Buruz buru», Goiberri, 2012-02-13. eta oso da burutsua.Jon ESKUDERO: «Roberto Garcia Ariño: "Albisuk harritu egin gaitu"», Berria, 2012-02-09. Gipuzkoako esku huskako pilotari hoberentzat zuten pilotazaleek 2010eko hamarkadaren lehen erdian.Imanol MAGRO: «Beti ikasten da zerbait», Berria, 2013-04-24.

 Bizitza 
2012an hasi zen nabarmentzen, Esku Huskako Binakako Pilota Txapelketa Nagusian debutatuta. Pablo Berasaluze lagun, finalerdietan sartu zen.

2013an, 22 urterekin, final handi batera iritsi zen aurreneko aldiz: binakako txapelketa nagusiaren finalera, alegia. Finalerako bidea gorabeheratsua izan zuen: hasierako ligaxkan hainbat partida eskuko minez jokatu zituenez, pilota garbi asko galdu zituen partida horietan, eta kritika gogorrak jaso zituen horregatik. Hala ere, finalerdietako ligaxkan maila handian jokatu zuen, Irujo-Zabaleta bikote ahaltsuari irabazitako partida gogoangarrian bereziki, eta merezimenduz sartu zen finalean, Albisu piloteoan nagusitu izana errematean bikain baliatu zuen Pablo Berasaluze aurrelaria lagun. Finalean, Pablok orpazurda hautsi zuen, eta Irujo eta Zabaleta (txapelketa osoko bikoterik hoberena) nagusitu ziren. Jon ORMAZABAL: «A Pablo Berasaluze se le fracturó mucho más que el talón de Aquiles», Gara, 2013-04-29.

 Kirol lorpenak 

 Profesionaletan
 2011: Bigarren mailako buruz buruko txapelduna.
 2013: Binakako txapelketa nagusiko txapeldunordea, Pablo Berasaluze aurrelaria lagun.
 2021: Binakako txapelketa nagusiko txapeldunordea, Jon Ander Peña aurrelaria lagun.

 Amateurretan
 2008: Gazte mailako txapeldun, Antiguoko pilota torneoan, binaka, Jon Apezetxea lagun.J.R. MUNDUATE: «Jon Ander Albisu pilotaria jubeniletan txapeldun Antiguoko pilota torneoan», Diario Vasco, 2008-09-07.
 2009: Euskal Autonomia Erkidegoko buruz buruko txapelduna.
 2010: Euskal Autonomia Erkidegoko buruz buruko txapelduna.

 Oharrak 

 Erreferentziak 

Kategoria:Baiko Pilotako pilotariak
Kategoria:Gipuzkoako pilotariak
Kategoria:Ataundarrak